ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1239/96 υποβολή: Amedeo Amadeo (NI) προς την Επιτροπή (23 Μαΐου 1996)

Θέμα: Ρύπανση από αμίαντο

Η συνοικία Λουτσάτι στην ανατολική περιφέρεια της Νεάπολης, απέχουσα δύο χιλιόμετρα από το κέντρο, συνορεύει με δεκάδες σιδηροδρομικών γραμμών που έχουν περιέλθει σε αχρηστία. Αναρίθμητα βαγόνια γεμάτα αμίαντο έχουν αφεθεί στις γραμμές αυτές σε απόσταση λίγων μέτρων από τις κατοικίες και κάθε μέρα καταφθάνουν άλλα χωρίς κανέναν έλεγχο και όχι μόνον αυτό αλλά δεν γίνεται αντιληπτό ποιός έδωσε τη διαταγή σε επίπεδο κρατικών σιδηροδρόμων να αφεθεί ο αμίαντος ακριβώς εκεί κοντά στις κατοικίες.

Ο αμίαντος δεν είναι επικίνδυνος σε στερεά κατάσταση, γίνεται όμως θανατηφόρος και καρκινογόνος όταν τεμαχίζεται, συντρίβεται και όταν «λειώνει» σε υψηλές θερμοκρασίες. Η οικολογική βόμβα εξερράγη επομένως όταν ένα βαγόνι κάηκε ενώ ορισμένοι εργάτες το αποσυναρμολογούσαν.

Μπορεί η Επιτροπή να επαληθεύσει τα παραπάνω και να παρέμβει στους κρατικούς σιδηροδρόμους, το δήμο και τον αρμόδιο φορέα ώστε να επισημανθούν οι ευθύνες και να παύσει τελικά ο σοβαρός κίνδυνος ρύπανσης;

Απάντηση της κας Bjerregaard εξ ονόματος της Επιτροπής (2 Ιουλίου 1996)

Η Επιτροπή συμμερίζεται τις ανησυχίες του Αξιότιμου Μέλους του Κοινοβουλίου για τα περιστατικά περιβαλλοντικών οχλήσεων στη συνοικία Luzzati στα περίχωρα της Νάπολης, τα οποία της γνωστοποιεί.

Δεδομένου ότι τα περιστατικά αυτά ενδέχεται να συνιστούν παράβαση των διατάξεων της οδηγίας 91/689/ΕΟΚ περί των επικινδύνων αποβλήτων ((ΕΕ L 377 της 31.12.1991. )), η Επιτροπή θα απευθυνθεί στις ιταλικές αρμόδιες αρχές, ζητώντας τους να διατυπώσουν τις παρατηρήσεις τους.
ΓΡΑΠΤΗ ΕΡΩΤΗΣΗ E-1409/96 υποβολή: Gastone Parigi (NI), Cristiana Muscardini (NI), Amedeo Amadeo (NI) και Spalato Bellerι (NI) προς την Επιτροπή (6 Iουνίου 1996)

Θέμα: Η εθνική κάθαρση της δεκαετίας του '40 εις βάρος της ιταλικής κοινότητας στις ακτές της Αδριατικής

Έχοντας λάβει γνώση της απαντήσεως του κ. Van den Broek, της 26ης Απριλίου 1996, σύμφωνα με την οποία η Επιτροπή δηλώνει ότι «δεν είναι σε θέση να εκτιμήσει τα γεγονότα» στα οποία αναφέρονται οι υπογράφοντες βουλευτές με την γραπτή τους ερώτηση Ε-0644/96ΣΣΣΣ ((ΕΕ C 183, 24.6.1996, σελ. 44. )) της 15.3.1996, θα θέλαμε να παρατηρήσουμε τα εξής:

- τα γεγονότα αυτά έλαβαν χώρα κατά τη διάρκεια και μετά το τέλος του Δευτέρου Παγκοσμίου Πολέμου, τον οποίο κανένας δεν μπορεί να ισχυριστεί ότι δεν είναι σε θέση να εκτιμήσει 7

- αψευδείς μάρτυρες για τα γεγονότα αυτά είναι οι εκατοντάδες των ιταλών νεκρών των οποίων τα λείψανα ξεθάφτηκαν από δεκάδες καρστικά φρέατα, ενώ πολλοί βρίσκονται ακόμη θαμμένοι σε άλλα φρέατα, ένα από τα οποία έχει ανακηρυχθεί Εθνικό Μνημείο (πρόκειται για το φρέαρ της Βasovizza, στα ιταλοσλοβενικά σύνορα), ακριβώς για να δίνει στους ευρισκόμενους σε αδυναμία να εκτιμήσουν τα γεγονότα το έναυσμα για περαιτέρω σκέψη 7

- τα γεγονότα αυτά αποτελούν την οδυνηρή ιστορική ρίζα της σημερινής διαφοράς μεταξύ Ιταλίας και Σλοβενίας σχετικά με την ένταξη της τελευταίας στην Ευρωπαϊκή Ένωση 7

- τα γεγονότα αυτά, τέλος, μπορούν να τεθούν υπό την κρίση της Επιτροπής και με τη βοήθεια μιας πλούσιας σε υλικό όσο και συγκλονιστικής φωτογραφικής έκθεσης η οποία, εφόσον το επιτρέψουν οι αρμόδιοι, θα μπορούσε να διοργανωθεί, με φροντίδα και με έξοδα των υπογραφόντων βουλευτών, στην ίδια την έδρα του Ευρωπαϊκού Κοινοβουλίου.

Κατόπιν αυτών, ζητούμε να μας επιτραπεί να εκφραστούμε σχετικά με τα γεγονότα αυτά, τα οποία όλος ο κόσμος γνωρίζει και έχει ήδη εκτιμήσει ως καρπό της βαλκανικής θηριωδίας, η οποία επιβεβαιώθηκε και πάλι με το πρόσφατο λουτρό αίματος στην πρώην Γιουγκοσλαβία.

Απάντηση του κ. Van den Broek εξ ονόματος της Επιτροπής (18 Ιουλίου 1996)

Η Επιτροπή έλαβε υπό σημείωση τις απόψεις των Αξιότιμων Μελών του Κοινοβουλίου αλλά δεν μπορεί να προσθέσει περισσότερες πληροφορίες στην απάντησή της, της 26ης Απριλίου 1996 ((ΕΕ C 183, 24.6.1996. )) στη γραπτή ερώτηση Ε-644/96.
ΓΡΑΠΤΗ ΕΡΩΤΗΣΗ E-1345/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Πιστώσεις διοικητικής λειτουργίας των θεσμικών οργάνων της Kοινότητας

Παρακαλείται η Επιτροπή να γνωστοποιήσει για τη θέση Β7-620 (τεχνική συνεργασία με τα ανεξάρτητα κράτη της πρώην Σοβιετικής Ενώσεως) το συνολικό ύψος των πιστώσεων οι οποίες χορηγήθηκαν το 1995:

- στις δαπάνες μελετών,

- στις δαπάνες συνεδριάσεων εμπειρογνωμόνων,

- στις δαπάνες διασκέψεων και συνεδρίων,

- στις δαπάνες για την πληροφόρηση και τις δημοσιεύσεις.

Δύναται η Επιτροπή να δηλώσει επακριβώς το ποσοστό που αντιπροσωπεύουν τα ως άνω τέσσερα είδη δαπανών ως προς το σύνολο των πιστώσεων της εν λόγω θέσεως και να αναφέρει εάν κρίνει το ποσοστό αυτό εύλογο;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-1344/96 και E-1345/96 (22 Ιουλίου 1996)

Επειδή το σχόλιο του προϋπολογισμού δεν το προβλέπει, καμία δαπάνη λειτουργίας των θεσμικών οργάνων της Κοινότητας δεν καταλογίζεται στα κονδύλια Β7-500 (Β7-600 το 1995) - βοήθεια για την οικονομική ανασυγκρότηση των χωρών της Κεντρικής και Ανατολικής Ευρώπης (ΧΚΑΕ) - και Β7-520 (Β7-620 το 1995) - συνεργασία με τα ανεξάρτητα κράτη της πρώην Σοβιετικής Ένωσης.

Οι πιστώσεις που καταλογίζονται στα κονδύλια αυτά προορίζονται ειδικότερα για τη χρηματοδότηση δράσεων τεχνικής βοήθειας που σποσκοπούν συγκεκριμένα στη στήριξη της μετάβασης προς την οικονομία αγοράς (διαχείριση, ενέργεια, μεταφορές και χρηματοπιστωτικές υπηρεσίες).

Ωστόσο, δαπάνες της ίδιας φύσης με εκείνες που αναφέρει το αξιότιμο μέλος του Κοινοβουλίου καταλογίστηκαν το 1995 στο κονδύλιο αυτό, αλλά ως αναπόσπαστο μέρος δράσεων και προγραμμάτων λειτουργίας που ενέκρινε η Επιτροπή με προορισμό τις ΧΚΑΕ και τα νέα ανεξάρτητα κράτη (ΝΑΚ).

ΟΙ συνεδριάσεις εμπειρογνωμόνων εντάσσονται επομένως στο πλαίσιο της προπαρασκευής και της εφαρμογής αυτών των σχεδίων τεχνικής βοήθειας που χρηματοδοτούνται από τα προγράμματα PHARE και TACIS. Οι διασκέψεις και τα σεμινάρια καλύπτουν δραστηριότητες που αποσκοπούν στη γνωστοποίηση των προγραμμάτων αυτών τόσο εντός της Κοινότητας όσο και στις χώρες της Κεντρικής και Ανατολικής Ευρώπης και στα νέα ανεξάρτητα κράτη, κυρίως σε οικονομικούς φορείς που θα μπορούσαν να ωφεληθούν ή να συμμετάσχουν στην εφαρμογή των προγραμμάτων PHARE και TACIS. Επίσης, πραγματοποιήθηκαν μελέτες σκοπιμότητας, οι οποίες συνέβαλαν στην επίτευξη του συγκεκριμένου στόχου των εν λόγω προγραμμάτων. Οι δραστηριότητες αυτές αποτέλεσαν βασικές συνιστώσες ολοκληρωμένων προγραμμάτων καλύπτοντας πολλές δράσεις και μέσα, και ως εκ τούτου είναι δύσκολο να εξετασθούν μεμονωμένα.

Οι μόνες δαπάνες αυτού του είδους που μπορούν να εξετασθούν μεμονωμένα είναι οι δαπάνες ενημέρωσης και δημοσίευσης για τις οποίες, το 1995, ανελήφθη ειδικό πρόγραμμα εγκεκριμένο από τις επιτροπές διαχείρισης των δύο προγραμμάτων, το οποίο αντιπροσώπευσε ποσοστό 0,9% (PHARE) και 1% (TACIS) αντίστοιχα των πιστώσεων κάθε κονδυλίου.
ΓΡΑΠΤΗ ΕΡΩΤΗΣΗ E-1133/96 υποβολή: Amedeo Amadeo (NI) προς την Επιτροπή (13 Μαΐου 1996)

Θέμα: Ασφάλεια και εκρηκτική ατμόσφαιρα

Σε σχέση με την πρόταση οδηγίας του Συμβουλίου όσον αφορά τις ελάχιστες προδιαγραφές για τη βελτίωση της προστασίας της υγείας και της ασφάλειας των εργαζομένων οι οποίοι είναι δυνατόν να απειληθούν από εκρηκτικές ατμόσφαιρες (έγγρ. COM(95) 310 ((ΕΕ C 332 της 09.12.1995, σελ. 10. ))), υπογραμμίζεται ότι η συγκεκριμένη πρόταση βασίζεται στο άρθρο 118 Α της Συνθήκης ΕΟΚ. Η πρόταση εντάσσεται στο πλαίσιο των δράσεων της ΕΕ για την εφαρμογή της κοινωνικής διάστασης της εσωτερικής αγοράς και μπορεί να θεωρηθεί ως ένα κεφάλαιο που συμπληρώνει τις οδηγίες που διέπουν την ελεύθερη κυκλοφορία των εμπορευμάτων, ιδίως δε την οδηγία 94/9/ΕΚ περί της προσεγγίσεως των νομοθεσιών των κρατών μελών για τις διατάξεις και τα συστήματα προστασίας που προορίζονται να χρησιμοποιηθούν σε δυνητικά εκρηκτική ατμόσφαιρα.

Σε ό,τι αφορά τα ζητήματα της οργάνωσης της εργασίας, των χώρων εργασίας και του ήδη χρησιμοποιηθέντος εξοπλισμού, δεν θεωρεί η Επιτροπή ότι η προβλεπόμενη στο άρθρο 9, παράγραφος 4, τριετής περίοδος για τη συμμόρφωση στις ελάχιστες προδιαγραφές θα πρέπει να μετατραπεί σε πενταετή, προκειμένου να διευκολυνθεί η εφαρμογή, ιδίως από πλευράς των ΜΜΕ και της βιοτεχνίας;

Απάντηση του κ. Flynn εξ ονόματος της Επιτροπής (16 Ιουλίου 1996)

Η Ευρωπαϊκή Επιτροπή είναι ενήμερη σχετικά με το ζήτημα που ετέθει, ιδιαίτερα επειδή συζητήθηκε λεπτομερώς κατά τη διάρκεια της 333ης ολομέλειας της Οικονομικής και Κοινωνικής Επιτροπής που πραγματοποιήθηκε στις 28 και 29 Φεβρουαρίου 1996.

Η Ο.Κ.Ε. δεν υποστήριξε την παράταση της μεταβατικής περιόδου, αλλά τοποθετήθηκε υπέρ της λήψης θετικών μέτρων για να βοηθηθούν οι μικρομεσαίες επιχειρήσεις (ΜΜΕ) να καθιερώσουν κατώτατα κοινοτικά πρότυπα υγείας και ασφάλειας. Έτσι, η Ο.Κ.Ε. υιοθέτησε ευνοϊκή γνώμη όσον αφορά την πρόταση οδηγίας της Ευρωπαϊκής Επιτροπής σχετικά με τις ελάχιστες προδιαγραφές για τη βελτίωση της προστασίας της ασφάλειας και της υγείας των εργαζομένων οι οποίοι είναι δυνατόν να απειληθούν από εκρηκτικές ατμόσφαιρες. Η γνώμη αυτή αναφέρει στο σημείο 2.4.2 τα ακόλουθα: «Για να βοηθήσει τις ΜΜΕ, ιδιαίτερα εκείνες στον τομέα της βιοτεχνίας, να ανταποκριθούν στις απαιτήσεις της οδηγίας, η Ο.Κ.Ε. επισημαίνει την υποχρέωση των κρατών μελών να παράσχουν στις ΜΜΕ τις απαραίτητες πληροφορίες και την τεχνική και διοικητική υποστήριξη για να τις διευκολύνουν να εφαρμόσουν τις εν λόγω διατάξεις πλήρως και χωρίς καθυστέρηση. Στο πλαίσιο αυτό, είναι σημαντικό οι κοινωνικοί εταίροι στις ΜΜΕ να συμμετάσχουν στις διαπραγματεύσεις με στόχο να εφαρμοστεί πλήρως η οδηγία. Οι κοινωνικοί εταίροι στις ΜΜΕ πρέπει να υποστηρίξουν δραστήρια την εκτέλεση του προγράμματος SAFE που μπορεί να συμβάλλει ουσιαστικά στην εφαρμογή των διατάξεων της παρούσας οδηγίας».

Η Ευρωπαϊκή Επιτροπή θεωρεί ότι η παραπάνω άποψη αποτελεί ρεαλιστική προσέγγιση στο ζήτημα αυτό.
ΓΡΑΠΤΗ ΕΡΩΤΗΣΗ E-1351/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Kοινοτικές επιχορηγήσεις προς συλλόγους, μη κυβερνητικές οργανώσεις και διάφορους οργανισμούς

Για τη θέση B7-420 (κοινοτικές δράσεις όσον αφορά τη συμφωνία ειρήνης που επισυνάφθηκε μεταξύ του Ισραήλ και της Οργάνωσης για την Απελευθέρωση της Παλαιστήνης (ΟΑΠ)) δύναται η Επιτροπή των Ευρωπαϊκών Κοινοτήτων να γνωστοποιήσει τον πλήρη κατάλογο των συλλόγων, μη κυβερνητικών οργανώσεων ή οργανισμών που λαμβάνουν κοινοτικές επιχορηγήσεις καθώς και το ακριβές ποσό αυτών των επιχορηγήσεων κατά το τελευταίο λήξαν οικονομικό έτος;

Απάντηση του Κ. Marin εξ ονόματος της Επιτροπής (11 Ιουλίου 1996)

Η Επιτροπή αποστέλλει απ'ευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου έναν πίνακα που αναφέρει αναλυτικά τις αναλήψεις υποχρεώσεων για το άρθρο Β7-420 του προϋπολογισμού από τη δημιουργία αυτού του άρθρου του προϋπολογισμού το 1987 μέχρι το τέλος του 1995. Στον πίνακα συμπεριλαμβάνονται όλα τα προγράμματα με τη συμμετοχή μη κυβερνητικών οργανισμών (ΜΚΟ) ή άλλων οργανισμών εκτός της Παλαιστινιακής Αρχής (ΠΑ).Ο κατάλογος αναφέρει αναλυτικά τους τομείς προς διευκόλυνση.

Ένας αριθμός οργανισμών που αναφέρονται στον κατάλογο (το Παλαιστινιακό Συμβούλιο Οικισμού (ΠΣΟ), το Παλαιστινιακό Κέντρο Ενέργειας (ΠΚΕ) και το Συμβούλιο Ανώτατης Εκπαίδευσης (ΣΑΕ)) προϋπήρχαν της δημιουργίας της Παλαιστινιακής Αρχής, αν και πρόσφατα λειτουργούν υπό την τελική δικαιοδοσία της Παλαιστινιακής Αρχής. Προγράμματα που έχουν σχέση μ'αυτούς τους οργανισμούς, έχουν συμπεριληφθεί με στόχο να δοθεί μια ολοκληρωμένη εικόνα της κατάστασης.

Τελικά αξίζει να σημειωθεί ότι η προετοιμασία των Παλαιστινιακών εκλογών απορρόφησε κονδύλια από το άρθρο Β7-702 του προϋπολογισμού. Επίσης το Κοινοβούλιο πρέπει να λάβει υπόψη ότι τα προγράμματα που αφορούν τις εκλογές που αναφέρονται στον ανωτέρω κατάλογο (κυρίως όσα τελούσαν υπό την επίβλεψη της Παλαιστινιακής Επιτροπής Τοπικής Αυτοδιοίκησης και Εκλογών) δίνουν μια ελλιπή εικόνα της συνολικής διεξαγωγής των εκλογών. Πλήρεις πληροφορίες σχετικά με την τεχνική της προετοιμασίας των Παλαιστινιακών εκλογών διατίθενται στους ενδιαφερόμενους από την Επιτροπή.
ΓΡΑΠΤΗ ΕΡΩΤΗΣΗ E-1241/96 υποβολή: Amedeo Amadeo (NI) προς την Επιτροπή (23 Μαΐου 1996)

Θέμα: KOA - Oπωροκηπευτικά

Σε σχέση με την πρόταση κανονισμού του Συμβουλίου σχετικά με την κοινή οργάνωση αγοράς στον τομέα των οπωροκηπευτικών (COM(95) 434 τελικό ((ΕΕ C 52 της 21.2.1996, σελ. 1. )) δεν θεωρεί η Επιτροπή αναγκαίο να καθορίσει μέτρα οικονομικής αντιστάθμισης προκειμένου να διατηρηθούν οι δραστηριότητες που συνδέονται με το περιβάλλον και να διατηρηθεί η απασχόληση στον αγροτικό κόσμο; Χρειάζεται εξ άλλου να ληφθούν υπόψη οι υποχρεώσεις που ανελήφθησαν στο πλαίσιο των διαπραγματεύσεων της ΚΟΑ και ιδιαίτερα η σταδιακή μείωση της κοινοτικής προτίμησης. Η εν λόγω μείωση δεν πρέπει πάντως να μειώσει σε γενικούς όρους την κοινοτική παραγωγή οπωροκηπευτικών σε επίπεδα κατώτερα του 40% της κατανάλωσης, ποσότητα που θεωρείται στρατηγικής σημασίας για την ΕΕ.

Απάντηση του κ. Fischler εξ ονόματος της Επιτροπής (27 Ιουνίου 1996)

Η Επιτροπή, στην πρότασή της για κανονισμό του Συμβουλίου για την κοινή οργάνωση της αγοράς στον τομέα των οπωροκηπευτικών, έλαβε υπόψη σημαντικά περιβαλλοντικά ζητήματα. Η παραγωγή και η εμπορία των οπωροκηπευτικών θα πρέπει στο μέλλον να λαμβάνουν υπόψη τις περιβαλλοντικές ανησυχίες, τόσο στο επίπεδο των καλλιεργητικών τακτικών όσο και στο επίπεδο της διαχείρισης των μεταχειρισμένων υλικών και της απομάκρυνσης των προϊόντων που αποσύρονται από την παραγωγή, ιδίως όσον αφορά την προστασία της ποιότητας των υδάτων, τη διατήρηση της βιοποικιλότητας και τη συντήρηση του τοπίου.

Οι δραστηριότητες αυτές θα αναπτυχθούν στο πλαίσιο των επιχειρησιακών προγραμμάτων που θα εφαρμόσουν οι οργανώσεις παραγωγών με δημόσια χρηματοδότηση.

Εξάλλου, ο τομέας των οπωροκηπευτικών, όπως και όλοι οι γεωργικοί τομείς, επωφελείται, στο πλαίσιο της κοινής γεωργικής πολιτικής από τις οριζόντιες διατάξεις που αφορούν την προστασία του περιβάλλοντος. Πρόκειται για τον κανονισμό (ΕΟΚ) αριθ. 2078/92 του Συμβουλίου σχετικά με τις μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου ((ΕΕ L 215 της 30.7.1992. )). Ο κανονισμός αυτός θέσπισε ένα καθεστώς ενισχύσεων για να ενθαρρύνει του παραγωγούς να εισαγάγουν ή να διατηρήσουν μεθόδους παραγωγής συμβατές με τις αυξημένες απαιτήσεις της προστασίας του περιβάλλοντος και των φυσικών πόρων ή με τις απαιτήσεις της διατήρησης του αγροτικού χώρου και του τοπίου.

Σύμφωνα με τις πληροφορίες που διαθέτει η Επιτροπή, τα ποσοστά αυτάρκειας της Κοινότητας σε οπωροκηπευτικά βρίσκονται πολύ κάτω του 40%. Η Επιτροπή δεν αναμένει πτώση των ποσοστών αυτών κατά τα προσεχή έτη.
ΓΡΑΠΤΗ ΕΡΩΤΗΣΗ E-1344/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Πιστώσεις διοικητικής λειτουργίας των θεσμικών οργάνων της Kοινότητας

Παρακαλείται η Επιτροπή να γνωστοποιήσει για τη θέση Β7-600 (ενίσχυση της οικονομικής αναδιαρθώσεως στις χώρες της Κεντρικής και Ανατολικής Eυρώπης) το συνολικό ύψος των πιστώσεων οι οποίες χορηγήθηκαν το 1995:

- στις δαπάνες μελετών,

- στις δαπάνες συνεδριάσεων εμπειρογνωμόνων,

- στις δαπάνες διασκέψεων και συνεδρίων,

- στις δαπάνες για την πληροφόρηση και τις δημοσιεύσεις.

Δύναται η Επιτροπή να δηλώσει επακριβώς το ποσοστό που αντιπροσωπεύουν τα ως άνω τέσσερα είδη δαπανών ως προς το σύνολο των πιστώσεων της εν λόγω θέσεως και να αναφέρει εάν κρίνει το ποσοστό αυτό εύλογο;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-1344/96 και E-1345/96 (22 Ιουλίου 1996)

Επειδή το σχόλιο του προϋπολογισμού δεν το προβλέπει, καμία δαπάνη λειτουργίας των θεσμικών οργάνων της Κοινότητας δεν καταλογίζεται στα κονδύλια Β7-500 (Β7-600 το 1995) - βοήθεια για την οικονομική ανασυγκρότηση των χωρών της Κεντρικής και Ανατολικής Ευρώπης (ΧΚΑΕ) - και Β7-520 (Β7-620 το 1995) - συνεργασία με τα ανεξάρτητα κράτη της πρώην Σοβιετικής Ένωσης.

Οι πιστώσεις που καταλογίζονται στα κονδύλια αυτά προορίζονται ειδικότερα για τη χρηματοδότηση δράσεων τεχνικής βοήθειας που σποσκοπούν συγκεκριμένα στη στήριξη της μετάβασης προς την οικονομία αγοράς (διαχείριση, ενέργεια, μεταφορές και χρηματοπιστωτικές υπηρεσίες).

Ωστόσο, δαπάνες της ίδιας φύσης με εκείνες που αναφέρει το αξιότιμο μέλος του Κοινοβουλίου καταλογίστηκαν το 1995 στο κονδύλιο αυτό, αλλά ως αναπόσπαστο μέρος δράσεων και προγραμμάτων λειτουργίας που ενέκρινε η Επιτροπή με προορισμό τις ΧΚΑΕ και τα νέα ανεξάρτητα κράτη (ΝΑΚ).

ΟΙ συνεδριάσεις εμπειρογνωμόνων εντάσσονται επομένως στο πλαίσιο της προπαρασκευής και της εφαρμογής αυτών των σχεδίων τεχνικής βοήθειας που χρηματοδοτούνται από τα προγράμματα PHARE και TACIS. Οι διασκέψεις και τα σεμινάρια καλύπτουν δραστηριότητες που αποσκοπούν στη γνωστοποίηση των προγραμμάτων αυτών τόσο εντός της Κοινότητας όσο και στις χώρες της Κεντρικής και Ανατολικής Ευρώπης και στα νέα ανεξάρτητα κράτη, κυρίως σε οικονομικούς φορείς που θα μπορούσαν να ωφεληθούν ή να συμμετάσχουν στην εφαρμογή των προγραμμάτων PHARE και TACIS. Επίσης, πραγματοποιήθηκαν μελέτες σκοπιμότητας, οι οποίες συνέβαλαν στην επίτευξη του συγκεκριμένου στόχου των εν λόγω προγραμμάτων. Οι δραστηριότητες αυτές αποτέλεσαν βασικές συνιστώσες ολοκληρωμένων προγραμμάτων καλύπτοντας πολλές δράσεις και μέσα, και ως εκ τούτου είναι δύσκολο να εξετασθούν μεμονωμένα.

Οι μόνες δαπάνες αυτού του είδους που μπορούν να εξετασθούν μεμονωμένα είναι οι δαπάνες ενημέρωσης και δημοσίευσης για τις οποίες, το 1995, ανελήφθη ειδικό πρόγραμμα εγκεκριμένο από τις επιτροπές διαχείρισης των δύο προγραμμάτων, το οποίο αντιπροσώπευσε ποσοστό 0,9% (PHARE) και 1% (TACIS) αντίστοιχα των πιστώσεων κάθε κονδυλίου.
ΓΡΑΠΤΗ ΕΡΩΤΗΣΗ E-1273/96 υποβολή: Amedeo Amadeo (NI) προς την Επιτροπή (24 Μαΐου 1996)

Θέμα: Τιμές των προϊόντων στους καταναλωτές

Λαμβάνοντας υπόψη την Οδηγία 95/58/ΕΟΚ ((ΕΕ L 299 της 12.12.1995, σελ. 11.)) του Ευρωπαϊκού Κοινοβουλίου και του Συμβουλίου για την προστασία των καταναλωτών όσον αφορά την αναγραφή των τιμών των προϊόντων που προσφέρονται στους καταναλωτές, ζητείται από την Επιτροπή να προτείνει, για τη μεταβατική περίοδο μετά από την καθιέρωση του ενιαίου ευρωπαϊκού νομίσματος, να αναγράφονται ανά προϊόν τρείς τιμές:

1. τιμή πωλήσεως του προϊόντος εκπεφρασμένη στο εθνικό νόμισμα 7

2. τιμή πωλήσεως του προϊόντος εκπεφρασμένη στο ενιαίο ευρωπαϊκό νόμισμα 7

3. τιμή ανά μονάδα μετρήσεως του προϊόντος εκπεφρασμένη στο ενιαίο ευρωπαϊκό νόμισμα.

Κοινή Απάντηση της κας Bonino εξ ονόματος της Επιτροπής στις γραπτές ερωτήσεις E-1272/96 και E-1273/96 (11 Ιουλίου 1996)

Ο κ. βουλευτής επαναλαμβάνει τις ανησυχίες που διατυπώθηκαν στις τροπολογίες του Κοινοβουλίου, οι οποίες εγκρίθηκαν στις 18 Απριλίου 1996 σχετικά με την πρόταση της Επιτροπής όσον αφορά την προστασία των καταναλωτών στην ένδειξη των τιμών που προορίζονται γι' αυτούς (τροπολογία 19 για τη γραπτή ερώτηση Ε-1272/96 7 τροποπολογία 15 για τη γραπτή ερώτηση Ε-1273/96).

Όπως ζήτησε το Κοινοβούλιο, η Επιτροπή ετοιμάζει τροποποιημένη πρόταση όπου ο κ. βουλευτής θα βρεί σύντομα τη θέση της Επιτροπής.
ΓΡΑΠΤΗ ΕΡΩΤΗΣΗ E-1312/96 υποβολή: Richard Howitt (PSE) προς την Επιτροπή (3 Iουνίου 1996)

Θέμα: Συνεργασία ΜΚΟ στον τομέα των μειονεκτούντων ατόμων

Ποιά είναι η αναλογία, εκπεφρασμένη σε αριθμούς, ποσά και ποσοστά, των πιστώσεων για τη συνεργασία με τις ΜΚΟ στον τομέα των μειονεκτούντων ατόμων, που προορίζεται για τη χρηματοδότηση αντιπροσωπευτικών οργανώσεων μειονεκτούντων ατόμων (των οποίων τα διοικητικά συμβούλια αποτελούνται, π.χ., τουλάχιστον κατά το 51%, από μειονεκτούντα άτομα ή γονείς παιδιών με ειδικές ανάγκες); Ποιά κριτήρια χρησιμοποιήθηκαν για να καθορισθούν παρόμοιες επιδοτήσεις και τα γνωρίζει το Ευρωπαϊκό Κοινοβούλιο; Θα ήθελε η Επιτροπή να αναφέρει τα κριτήρια που θα εξασφαλίσουν ότι το 75% τουλάχιστον των πιστώσεων που διατίθενται στη συνεργασία με τις ΜΚΟ θα δοθούν πράγματι σε παρόμοιες αντιπροσωπευτικές οργανώσεις τον έπομενο χρόνο;

Απάντηση του κ. Flynn εξ ονόματος της Επιτροπής (8 Ιουλίου 1996)

Η Επιτροπή λυπάται που δεν διαθέτει τις αιτούμενες πληροφορίες ή το ποσοστό χρηματοδότησης που προορίζεται για τις οργανώσεις που αντιπροσωπεύουν τα ατόμα με ειδικές ανάγκες, όπως καθορίζεται από τον κ. βουλευτή. Περαιτέρω πληροφορίες για το θέμα αυτό μπορούν να ληφθούν από τη γραμματεία του Ευρωπαϊκού Φόρουμ Ατόμων με Ειδικές Ανάγκες (79, avenue Cortenberg, 1049 Βρυξέλλες). Η Επιτροπή δείχνει ζωηρό ενδιαφέρον για την ανάγκη να εξασφαλιστεί ότι οι οργανώσεις των ατόμων με ειδικές ανάγκες εκπροσωπούνται κατάλληλα όσον αφορά τη χρηματοδότηση που διατίθεται για συνεργασία με τις μη κυβερνητικές οργανώσεις (ΜΚΟ).

Τα κριτήρια που χρησιμοποιούνται για την αποδέσμευση των χρηματοδοτήσεων στο πλαίσιο της συνεργασίας με τις ΜΚΟ στο πρόγραμμα HELIOS ΙΙ προσδιορίζονται στους γενικούς κανόνες για τη συγχρηματοδότηση. Αντίγραφο των κανόνων αυτών διαβιβάζεται απευθείας στον κ. βουλευτή και στη Γραμματεία του Κοινοβουλίου.

Επί του παρόντος, η Επιτροπή ετοιμάζει ανακοίνωση στην οποία θα καθορίζεται η γενική στρατηγική της στον τομέα των ατόμων με ειδικές ανάγκες. Στο πλαίσιο αυτό η Επιτροπή εξετάζει τα μέσα για την προώθηση της συνεργασίας με τις μη κυβερνητικές οργανώσεις των ατόμων με ειδικές ανάγκες.
ΓΡΑΠΤΗ ΕΡΩΤΗΣΗ E-1255/96 υποβολή: Umberto Bossi (ELDR) προς την Επιτροπή (24 Μαΐου 1996)

Θέμα: Mεταφράσεις των δράσεων του 4ου προγράμματος πλαισίου ΕΤΑ

Η Ευρωπαϊκή Επιτροπή ανακοίνωσε στην Επίσημη Εφημερίδα C240 της 15ης Σεπτεμβρίου 1995 το 4o πρόγραμμα πλαίσιο ΕΤΑ για την περίοδο 1994-1998.

Οι ειδικοί φάκελλοι ενημερωμένοι με τις νέες διατάξεις και τα έντυπα για την υποβολή αιτήσεων υπήρχαν διαθέσιμοι, στα γαλλικά και στα αγγλικά, με μικρή καθυστέρηση και τα κείμενα σε όλες τις κοινοτικές γλώσσες, αρκετούς μόνο μήνες αργότερα. Μέχρι σήμερα, στις αρχές Μαΐου 1996, ο φάκελλος του προγράμματος BIOMED ΙΙ, διατίθεται μόνο στα αγγλικά.

Βάσει ποιών κριτηρίων η Επιτροπή ευνοεί ορισμένες κοινοτικές γλώσσες, εις βάρος άλλων;

Δεν θεωρεί η Επιτροπή ότι αυτές οι καθυστερήσεις θέτουν σε μειονεκτική θέση τις επιχειρήσεις των Κρατών που η εθνική τους γλώσσα είναι διαφορετική από εκείνες που χρησιμοποιούνται ως γλώσσες (προτεραιότητας); Και δεν θεωρεί ως εκ τούτου, ότι στην προκειμένη περίπτωση έχουμε ένα είδος σιωπηρής επιβεβαίωσης του «αθέμιτου ανταγωνισμού» μεταξύ των κρατών μελών;

Πώς προτίθεται η Επιτροπή να επανορθώσει τις καθυστερήσεις αυτές οι οποίες υποθέτουμε ότι οφείλονται μόνο σε ενδεχόμενες γλωσσικές επιλογές;

Εάν, όπως επανειλημμένως διαβεβαίωσαν οι διάφορες Γενικές Διευθύνσεις η αιτία της καθυστέρησης πρέπει να αποδοθεί μόνο σε προβλήματα μετάφρασης, με ποιό τρόπο προτίθεται η Επιτροπή να δώσει λύση σε τέτοια προβλήματα κακής λειτουργίας και εντός ποίου χρονικού πλαισίου;

Απάντηση του κ. Liikanen εξ ονόματος της Επιτροπής (12 Ιουλίου 1996)

Δεν ήταν δυνατόν για έκτακτους τεχνικούς λόγους να εκδοθεί ταυτόχρονα σε όλες τις γλώσσες το ενημερωτικό πακέτο του προγράμματος Biomedical και του προγράμματος για την έρευνα στον τομέα της υγείας. Η Επιτροπή θα παράσχει τα ενημερωτικά δελτία στην επιστημονική κοινότητα σε κάθε κοινοτική γλώσσα σύντομα, αρχίζοντας με τα γερμανικά και τα γαλλικά που ήδη προετοιμάζονται.

Για την τρίτη πρόσκληση για υποβολή προσφορών για το πρόγραμμα Biomed η Επιτροπή θα διαθέσει στην ημερομηνία έναρξης της 17ης Σεπτεμβρίου 1996 ενημερωτικά πακέτα σε όλες τις κοινοτικές γλώσσες.

Η Επιτροπή προσπαθεί να χρησιμοποιεί όσο το δυνατό καλύτερα όλους τους διαθέσιμους πόρους και να αξιοποιήσει τα τεχνολογικά της μέσα και να εξορθολογίσει τις εργασιακές της μεθόδους έτσι ώστε να εξασφαλιστεί ότι οι ευρωπαίοι πολίτες θα λαμβάνουν τις κατάλληλες πληροφορίες σε όλες τις σχετικές γλώσσες.